Μελιτζανοσαλάτα

Η μελιτζανοσαλάτα είναι σαλάτα που βασίζεται σε μελιτζάνα ψιλοκομμένη ή πολτοποιημένη και ψημένη στα κάρβουνα ή στο φούρνο. Στο μείγμα προστίθενται αλάτι, ξίδι, ελαιόλαδο και πολτοποιημένο ή πολύ ψιλοκομμένο σκόρδο. Για γαρνίρισμα προτείνονται ψιλοκομμένα φύλλα δυόσμου και κυβάκια από τυρί φέτα. Αποτελεί καλό ορεκτικό πιάτο.

Η νοστιμιά της μελιτζανοσαλάτας ορίζεται από την ποιότητα των υλικών και την τεχνογνωσία του μάγειρα. Για την παρασκευή της ελληνικής μελιτζανοσαλάτας χρησιμοποιούνται μελιτζάνες και συστατικά ελληνικής προέλευσης. Ιδιαίτερη προσοχή δίνεται στην καπνιστή μελιτζανοσαλάτα στην οποία οι μελιτζάνες, αντί να ψηθούν στο φούρνο, καπνίζονται σε σχάρα με κάρβουνα από τζάκι ή γκάζι, με φλόγιστρο ή άλλη ανοιχτή φλόγα (π.χ. γκαζάκι), έτσι η μελιτζανοσαλάτα αποκτά ιδιαίτερο καπνιστό άρωμα. Η αγιορείτικη μελιτζανοσαλάτα περιλαμβάνει πιπεριές Φλωρίνης, ψημένες ή καπνισμένες. Λεμόνι και ξίδι στη σαλάτα απογειώνουν τη γεύση. Καλή προσθήκη είναι και το σκόρδο είτε σε πολτοποιημένη μορφή ή σε μορφή σκορδόλαδου. Η νηστίσιμη μελιτζανοσαλάτα παρασκευάζεται με μελιτζάνες, ταχίνι, ελαιόλαδο, χυμό από λεμόνι, αλάτι, πιπέρι και μπορεί να γαρνιριστεί με ψιλοκομμένα φιστίκια Αιγίνης.

 Λίστα με μελιτζανοσαλάτες από όλον τον κόσμο 
Ονομασία ΕικόναΠεριγραφή Μπάμπα γκανούς (baba ghanoush, بابا غنوج) 120px Είναι δημοφιλές πιάτο της λεβαντίνικης κουζίνας και περιλαμβάνει πουρέ μελιτζάνας και μυρωδικά εποχής. Η μελιτζάνα ψήνεται στο φούρνο ή σε σχάρα πριν ξεφλουδιστεί, ώστε το ψαχνό της να έχει μαλακή υφή και γεύση καπνού.Khayat, Marie Karam and Keatinge, Margaret Clark. Food from the Arab World, Khayats, Beirut, Lebanon. Η μπάμπα γκανούς μπορεί να συνοδεύεται από κομμάτια πίτας ή να συνοδεύει άλλα πιάτα. Είναι ανοιχτή καστανιά στο χρώμα. Στην Αιθιοπία το πιάτο ονομάζεται μπλαγκαντούς. Μουταμπάλ (mutabbal, متبل) 120px Είναι πιάτο της λεβαντίνικης κουζίνας και η ονομασία μουταμπάλ σημαίνει «πικάντικη». Περιλαμβάνει πουρέ από μαγειρεμένες μελιτζάνες και ταχίνι, στο μείγμα προστίθενται αλάτι, πιπέρι, ελαιόλαδο και καρποί από ρόδι.Σακσούκα (şakşuka) 120px Είναι τούρκικο πιάτο που περιλαμβάνει σοταρισμένα κυβάκια μελιτζάνας, πατάτες, πράσινες πιπεριές και κολοκύθι, σεβίρεται με σάλτσα τομάτας και σκόρδου και γαρνίρεται με γιαούρτι. Πατλίκαν σαλατάσι 120px Είναι τούρκικος μεζές και η ονομασία του σημαίνει μελιτζανοσαλάτα. Περιλαμβάνει πουρέ ψημένης μελιτζάνας, ελαιόλαδο, χυμό λεμονιού και σκόρδο· μερικές φορές ταχίνι, ψιλοκομμένη τομάτα και πιπεριά. Συχνά αναμιγνύεται με γιαούρτι, ελαιόλαδο και σκόρδο. Είναι ιδιαίτερα δημοφιλής στην περιοχή Αντάκια. Κιόπολου (кьопоолу, köpoğlu) 120px Είναι πιάτο της βουλγαρικής και τουρκικής κουζίνας. Περιλαμβάνει ψημένες μελιτζάνες, σκόρδο, ψημένες κόκκινες πιπεριές, κρεμμύδια, μαύρο πιπέρι και φύλλα δάφνης. Μπορούν να προστεθούν και καυτερές πιπεριές. Η γεύση της είναι ήπια γλυκιά έως και καυτερή πικάντικη.In Turkey this dish is colloquially called köpoğlu and in meze-serving fish restaurants it is a cold eggplant dish with tomato-red pepper paste in olive oil which gives it the red color. Речник на чуждите думи в българския език, Ал. Милев, Б. Николов, Й. Братков, Издателство Наука и изкуство, София, 1978. Ισραηλιτική μελιτζανοσαλάτα (salat ḥatzilim) 120px Είναι πιάτο της ισραηλίτικης κουζίνας που περιλαμβάνει ψημένες ή τηγανισμένες μελιτζάνες που αναμιγνύονται με μαγιονέζα, αλάτι, χυμό από λεμόνι, και ψιλοκομμένο τσιγαρισμένο κρεμμύδι.Levy, F. Feast from the Mideast, Harper Collins (2003) , p.41. Ζααλούκ (زعلوك) 120px Είναι πιάτο της μαροκινής κουζίνας και περιλαμβάνει μαγειρεμένες μελιτζάνες και τομάτες, σκόρδο, ελαιόλαδο, κύμινο και πάπρικα. Κασκ ε μπαντεμτζάν (کشک بادمجان) 120px Είναι πιάτο της ιρανικής, Αζερμπαϊτζίνικης και τουρκικής κουζίνας, και η ονομασία του σημαίνει κασκ και μελιτζάνα, όπου κασκ είναι γαλακτοκομικό προϊόν που μοιάζει με τυρόγαλο. Μπορεί να περιλαμβάνει και καραμελωμένα κρεμμύδια, καβουρδισμένους καρπούς, βότανα και καρυκεύματα.Sarah Hull. 'The Rough Guide to Boston Rough Guides UK, 1 mrt. 2011  p 153  Ελληνική μελιτζανοσαλάτα 120px Είναι πιάτο της ελληνικής και κυπριακής κουζίνας. Περιλαμβάνει μελιτζάνες, κρεμμύδια, σκόρδο, μαϊντανό, κάππαρη και ξίδι. Η αγιορείτικη συνταγή περιλαμβάνει και πιπεριές.Milona, M. Culinaria Greece Könemann (2004) Salaman, R. The Complete Book of Greek Cooking Anness (2006)  Μπατρίτζνις κχιζιλάλα (badrijnis khizilala) 120px Είναι Γεωργιανή μελιτζανοσαλάτα. Φτιάχνεται με τηγανισμένες ψιλοκομμένες μελιτζάνες, κρεμμύδια, σκόρδο, ρόδι, καυτερή κόκκινη πιπεριά, φυτικό έλαιο και φρέσκο πράσινο κολίαντρο.Eggplant "caviar" with pomegranate. GeorgianRecipes by Georgia About, 2013 Σαλάτα ντε βινετέ (salată de vinete) 120px Είναι πιάτο της ρουμανικής και ουγγρικής κουζίνας. Περιλαμβάνει πουρέ μαγειρεμένης μελιτζάνας, ηλιέλαιο και κρεμμύδια. Γαρνίρεται με ξύσμα λεμονιού. Μπαινγκάν μπάρτα (baingan bharta, বেগুন ভর্তা) 120px Είναι πιάτο της ινδικής και πακιστανικής κουζίνας ιδιαίτερα δημοφιλές στις περιοχές Παντζάμπ, Μαχαράστρα, Μπιχάρ, Δυτική Βεγγάλη και Καρνάτακα.  Χαβιάρι μελιτζάνας (caviar d'aubergine) 120px Είναι ορεκτικό πιάτο της γαλλικής κουζίνας. Ψημένη και ξεφλουδισμένη μελιτζάνα αναμιγνύεται με σκόρδο, τομάτα, μαϊντανό, χυμό από λεμόνι και ελαιόλαδο. Σερβίρεται με γαλλικό ψωμί και πάστα ελιάς. Καπονάτα 120px Είναι πιάτο της σικελιανής κουζίνας και φτιάχνεται με τηγανητές μελιτζάνες, σέλινο, ελιές και κάππαρη σε μια γλυκόξινη σάλτσα. Μπορούν να προστεθούν, επίσης, κουκουνάρια, καρότα, σταφίδες και πατάτες.

 Βιβλιογραφία 

 Εξωτερικοί σύνδεσμοι 

 Συνταγές για καπονάτα (σικελιανή μελιτζανοσαλάτα) 
 Συνταγή για Ζααλούκ (μαροκινή μελιτζανοσαλάτα)

Κατηγορία:Σαλάτες
Κατηγορία:Ελληνική κουζίνα
Κατηγορία:Μεζέδες
Κατηγορία:Χορτοφαγία